סימוכין: 2023-060779

ירושלים, י"ז בסיוון תשפ"ג

06 ביוני 2023

לכבוד

יואב קיש

שר החינוך ויו"ר מל"ג

מכובדי,

**הנדון: מניעת פגיעה בילדים על הקשת הלהט"בית**

**הוועדות קיימו היום דיון בנושא שבנדון:**

לאחרונה, יש יותר פגיעות בילדים על הקשת הלהט"ב, וכן יש עליה בלהטופוביה.

מערכת החינוך מתמודדת באתגרים גדולים בנדון, ובחינוך הדתי – האתגרים גדולים יותר.

כל הנמצאים בקהילה הלהט"בית כל הזמן, צריך להיאבק – איך יפנו אליהם, קבלת שירות במערכת הבריאות, יציאה לטיולים במערכת החינוך- כי בטיולים מחלקים את השינה לבנים ולבנות ,ולא נותנים לתלמידים להט"בים לבחור היכן לישון. יש ביניהם שיעור גבוה יותר של התאבדויות ופגיעות מיניות.

במשרד החינוך יש תקנה לחינוך לסובלנות אשר יוסדה אחרי רצח שירה בנקי ז"ל. יש למשרד יחידה מיוחדת לטפל בנושא. זה מראה את החשיבות שהמשרד נותן לנושא. יש שינוי בהתייחסות אך לוקח זמן עד השינוי מוטמע. יש לכך גם תקנה תקציבית שנועדה לאפשר לבתיה"ס להזמין הרצאות ופעילויות בנושא. יש ביקוש לנושא ואפשר להזמין פעילויות אלה גם דרך מערכת גפ"ן.

גם חינוך החמ"ד, מודע וחושב איך להטמיע נושא זה במערכת .

**בתום הישיבה הגיעו הוועדות למסקנות הבאות:**

1. הוועדות מודות לכל המשתתפים בדיון.
2. הוועדות מציינות בדאגה שלאחרונה, יש עליה בפגיעות נגד הקהילה הלהט"בית יש קשר ישיר בין האווירה השוררת לאחרונה, ובין מה שקורה במערכת החינוך. למצער, זה מגדיל את הפגיעות בנוער להט"ב. הוועדות לא יתנו לפגוע בנוער להט"ב , ויעשו, כל שביכולתן, למנוע פגיעה כזו.
3. להטופוביה היא אלימות והיא פוגעת לא רק בלהט"בים, אלא בחברה כולה.
4. הוועדות שמחות לארח היום בכנסת את הקהילה הלהט"בית. הכנסת מקבלת אותם לא על פי הגדרת המינית אלא מתוך ההגדרה שהם בני אדם.
5. הוועדות מציינות כי כל הילדים זהים ללא הבדל דת, גזע ,מגדר.
6. כל הילדים ראויים לחיים בטוחים ולהגנה, בכל עת ומקום, ובוודאי, בביתם השני – מערכת החינוך.
7. הוועדות דורשות ממשרד החינוך לשתף את הנוער הלהט"בי בכל פעילויות החינוך במוסדות החינוך, כולל טיולים. הוועדות דורשות ממשרד החינוך להעביר הנחיה זו לכל מנהלי בתיה"ס.
8. הוועדות קוראות למשרד החינוך לבדוק שלא תהיה פגיעה בנוער להט"ב, בכל מערכות החינוך, בכל המגזרים.
9. הוועדות מבקשות ממשרד החינוך לשקול חוזר מנכ"ל בנושא.
10. הוועדות קוראות למערכת החינוך לשמור ולכבד את רצון התלמיד/ה לשמירת סודיות – מוסד חינוכי לא יעביר מידע על תלמיד להט"ב, לגורמים אחרים וגם לא להוריו.
11. הוועדות קוראות לבדוק שלא תהיה פגיעה בנוער להט"ב גם במערכת החינוך הבלתי פורמלית.
12. הוועדות קוראות למשרד החינוך לטפל ברגישות בנושא חדרי הנוחיות בבתיה"ס, ולאפשר גם לנוער להט"בי לקבל מענה מתאים.
13. הוועדות קוראות לאקדמיה לכלול קורס בנושא הלהט"ב בהכשרת המורים.

 ב ב ר כ ה, ב ב ר כ ה,

 

 חה"כ משה טור פז חה"כ אלי דלל

 מ"מ יו"ר ועדת החינוך, התרבות והספורט יו"ר הוועדה המיוחדת לזכויות הילד